Document ID: 32010D0058

ROZHODNUTIE KOMISIE
z 1. februára 2010
o vyrovnaní účtov určitých platobných agentúr v Grécku, Portugalsku a Fínsku, ktoré sa týkajú výdavkov financovaných z Európskeho poľnohospodárskeho fondu pre rozvoj vidieka (EPFRV) za rozpočtový rok 2007
[oznámené pod číslom K(2010) 425]
(Len grécke, portugalské, fínske a švédske znenia sú autentické)
(2010/58/EÚ)
EURÓPSKA KOMISIA
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho články 30 a 33,
po porade s výborom fondu,
keďže:
(1)
Rozhodnutiami Komisie 2008/397/ES (2) a 2009/86/ES (3) sa za rozpočtový rok 2007 vyrovnali účty všetkých platobných agentúr okrem gréckej platobnej agentúry OPEKEPE, portugalskej platobnej agentúry IFAP a fínskej platobnej agentúry MAVI.
(2)
Vzhľadom na doručenie nových informácií a dodatočné kontroly môže Komisia v súčasnosti rozhodnúť o úplnosti, presnosti a vecnej správnosti účtov financovaných Európskym poľnohospodárskym fondom pre rozvoj vidieka (EPFRV), ktoré predložili grécka platobná agentúra OPEKEPE, portugalská platobná agentúra IFAP a fínska platobná agentúra MAVI.
(3)
V súlade s článkom 30 ods. 2 nariadenia (ES) č. 1290/2005 týmto rozhodnutím nie sú dotknuté rozhodnutia následne prijaté Komisiou, ktorými sa z financovania Spoločenstva vylučujú výdavky, ktoré neboli vynaložené v súlade s pravidlami Spoločenstva,
PRIJALA TOTO ROZHODNUTIE:
Článok 1
Účty gréckej platobnej agentúry OPEKEPE, portugalskej platobnej agentúry IFAP a fínskej platobnej agentúry MAVI, ktoré sa týkajú výdavkov financovaných z Európskeho poľnohospodárskeho záručného fondu (EPZF), pokiaľ ide o rozpočtový rok 2007, sa týmto vyrovnávajú.
Sumy, ktoré sú vymáhateľné od každého členského štátu alebo splatné každému členskému štátu v rámci každého programu na rozvoj vidieka v súlade s týmto rozhodnutím vrátane súm vyplývajúcich z uplatňovania článku 33 ods. 8 nariadenia (ES) č. 1290/2005, sa stanovujú v prílohe.
Článok 2
Toto rozhodnutie je určené Helénskej republike, Portugalskej republike a Fínskej republike.
V Bruseli 1. februára 2010

Labels: 4
19
6
18
15